Massimo D’Alema
Store norske leksikon,Historie,Verdens historie og samtidshistorie,Europa,Italias historie,Italias samtidshistorie
Massimo D’Alema er en italiensk politiker som var statsminister i Italia fra 1998 til 2000, utenriksminister og visestatsminister fra 2006 til 2008.
Massimo D'Alema begynte sin politiske karriere i kommunistpartiet Partito Comunista Italiano. Han var deretter leder for det demokratiske venstrepartiet Partito Democratico della Sinistra (PDS) fra 1994. Partiet ble i 1998 en del av Democratici di sinistra (DS), og Massimo D'Alema var leder for dette partiet fra 1998 til 2007. Han spilte en viktig rolle i forbindelse med opprettelsen av sentrum-venstre-partiet Partito Democratico i 2007. I 2017 gikk Massimo D'Alema ut av Partito Democratico etter å ha uttrykt misnøye med partileder Matteo Renzi og hans politiske prioriteringer. D'Alema, som tilhørte venstrefløyen i partiet, ble medlem av det nyopprettede partiet Articolo 1 – Movimento Democratico e Progressista. Les mer i Store norske leksikon Italia Italias politiske system Italias historie fra 1945 til 1990 Italias historie etter 1990 Statsministre i Italia